Un cunoscut interpret de muzică populară declară război maneliștilor! Gheorghe Turda cere impunerea de atestate pentru artiști și spune că mulți dintre cântăreții în vogă nu au ce căuta pe scenă. Acesta este de părere că unora le lipsește talentul, iar altora... diploma. Gheorghe Turda a dezvăluit în exclusivitate la Realitatea PLUS că a solicitat deja Ministerului Culturii să ia măsuri în acest sens.
Artistul de muzică populară vrea să existe "Legea Turda" care îi va purta numele și care va stabili ca orice artist care nu deține un atestat să nu mai poată să susțină concerte și să apară la televizor.
"Am declarat război celor fără studii care apar pe post fără cultură muzicală. Ministrul va interveni în acele atestate date până în 2010. Vor trebui artiștii din toate genurile să aibă, ușoară, actori", spune Turda.
Cântărețul de 76 de ani spune că, dacă legea va fi adoptată, se va constitui o comisie la nivel național în acest sens, din care va face parte el, alături de Ionel Tudor și Horia Moculescu. Toți artiștii vor trebui să dea examen din muzică, inclusiv cântăreții de manele.